Bastoņas aplenkums

Bastoņas aplenkums bija 1944. gada decembra sadursme starp ASV un Vācijas spēkiem Beļģijas pilsētā Bastoņā, kas bija daļa no lielās Ardēnu operācijas. Vācijas ofensīvas mērķis bija osta Antverpenē. Lai to sasniegtu, pirms sabiedrotie pārgrupējas un liek lietā savu gaisa spēku pārsvaru, vācu mehanizētajiem spēkiem bija jāieņem ceļi caur Beļģijas austrumiem. Tā kā visi septiņi galvenie ceļi mežainajā un kalnainajā Ardēnu augstienē saplūda pie Bastoņas, kas atrodas tikai dažu jūdžu attālumā no robežas ar Luksemburgu, tās ceļu krustpunkta kontrole bija ļoti svarīga vācu pretuzbrukumam.

Vācu ofensīva sākās 16. decembrī. Lai gan 28. kājnieku divīzijas pulki bija mazākā skaitā nekā vācieši, tiem izdevās aizkavēt vācu virzību Bastoņas virzienā, ļaujot amerikāņu vienībām, tostarp 101. gaisa desanta divīzijai, sasniegt Bastoņu, pirms vācu spēki aplenca pilsētu un 20. decembrī to izolēja. Līdz 23. decembrim laikapstākļi neļāva sabiedroto lidmašīnām papildināt Bastoņā aplenkto spēku apgādi vai veikt sauszemes uzbrukuma misijas pret Vācijas spēkiem. Vācu aplenkums tika pārrauts 26. decembrī, kad 4. bruņutanku divīzija un citas ģenerāļa Džordža Patona trešās armijas vienības pārrāva Bastoņas pilsētas blokādi.

 Kaujas gaita 
101. gaisa desanta divīzija veidoja aizsardzības perimetru, izmantojot 502. gaisa desanta pulku ziemeļrietumu sektorā, lai bloķētu 26. Volksgrenadier vācu divīziju, 506. gaisa desanta pulks, lai bloķētu ceļu no Noivilas, 501. gaisa desanta pulks, kas aizstāvēja austrumu pieeju, un 327. planieru kājnieku pulks kas bija izkaisīts no Marvī dienvidaustrumos līdz Šampai rietumos pa dienvidu perimetru, ko papildināja inženieru un artilērijas vienības, kas mēģināja noslēgt spraugas aizsardzības līnijā. Divīziju aizsardzības apgabalā uz rietumiem no Bastoņas pirmajā naktī tika veikts reids, izraisot gandrīz visu tās medicīnas rotas zaudējumu, un daudzi medicīnas dienesta karavīri tika izmantoti kā kājnieki, lai nostiprinātu plānās aizsardzības līnijas. 10. bruņutanku divīzija, ko stipri novājināja zaudējumi tās vienībām Desobry, Team Cherry (pulkvežleitnants Henrijs T. Čeri) un vienībai O'Hāra (pulkvežleitnants Džeimss O'Hāra), aizkavējot vāciešus, izveidojās mobilā "ugunsdzēsēju brigāde" ar 40 vieglajiem un vidējiem tankiem (tostarp vēl veselie no 9. bruņutanku divīzijas un astoņi rezerves tanki, kas atrasti bez ekipāžām Bastoņā).

Trīs artilērijas bataljoni tika komandēti un izveidoja pagaidu artilērijas grupu. Katrai no tām bija divpadsmit 155 mm haubices, kas nodrošināja divīziju ar lielu uguns spēku visos virzienos, ko ierobežoja tikai ierobežotais munīcijas krājums. Pulkvedis Robertss arī savāca vairāk nekā 600 izkliedētos karavīrus no VIII korpusa uzbrukuma un izveidoja SNAFU komandu kā papildu vienību pret uzbrūkošajiem vāciešiem.

Daudzi no artilērijas lielgabaliem tika izmantoti tiešā apšaudē pret ienaidnieka bruņutehniku, un 20. decembrī šim nolūkam tika izmantoti vairāk nekā 2000 lādiņu. Arī divīzijas pretgaisa baterijas tika pārvietotas uz priekšējām līnijām, lai cīnītos pret ienaidnieka bruņutehniku, to starpā tika izmantots arī 57mm prettanku lielgabals.https://www.ibiblio.org/hyperwar/USA/CSI/CSI-Bastogne/MITCHELL.asp.html

 Kaujas sekas 
101. gaisa desanta divīzijas kopējie zaudējumi no 1944. gada 19. decembra līdz 1945. gada 6. janvārim bija 341 bojā gājušais, 1691 ievainotais un 516 pazudušie. Vairāki pulki 101. grupā tika nosaukti par "Bastoņas sistajiem bastardiem", jo viņi piedalījās svarīgu ceļu krustpunkta noturēšanā pilsētā Ardēnu operācijas laikā. Par Bastoņas aizstāvēšanu 101. gaisa desanta divīzijas štābs saņēma Prezidenta pateicību vienībai Presidential Unit Citation (United States) (PUC) ar lentu, ar izšuvumu BASTOGNE, divīzijas krāsās. Tāpat divīzija saņēma Beļģijas apbalvojumu Croix de Guerre 1940 ar palmas zaru, un tika minēta Beļģijas armijas dienas ordenī par darbību Bastoņā.

10. bruņutanku divīzijas kaujas B pavēlniecībai B bija aptuveni 500 upuru.Marshall, S.L.A. (1988). "Notes". Bastogne: The First Eight Days. U.S. Army in Action Series (Facsimile reprint of 1946 ed.). United States Army Center of Military History. Archived from the original on 2008-12-04. Retrieved 2010-06-16. 10. bruņutanku divīzijas kaujas pavēlniecība B un 21. tanku bataljons par darbībām Bastoņā tika apbalvotas ar Prezidenta pateicību vienībai (PUC). Pēc kara Makolifs sacīja: "Manuprāt, 10. bruņtanku divīzijas kaujas pavēlniecība B nekad netika pienācīgi novērtēta par tās svarīgo lomu Bastoņas kaujā.""Terrify and Destroy: The Story of the 10th Armored Division" (PDF). 10th Armored Division. Retrieved 20 June 2014.

ASV vēstnieks Beļģijā Hovards Gūtmens 2011. gada decembrī pasniedza beļģu medmāsai Augustai Čivijai, kura aplenkuma laikā sniedza palīdzību ievainotajiem amerikāņu karavīriem, apbalvojumu "Civilais apbalvojums par humāno dienestu" (Civilian Award for Humanitarian Service).

 Atsauces 

 Literatūra 
 Cassill, R. V. (1955), The General Said "Nuts": The Exciting Moments of Our History—As Recalled by Our Favorite American Slogans, New York: Birk.





 Ārējās saites 

 Summary of the battle
 The Battle of the Bulge — Fortunes of War 
 Battle of the Bulge — 4th Armored Division Help End the Siege of Bastogne
 The Battle of Bastogne on YouTube
 Map: The Western Front — 3 January 1945


Kategorija:Otrais pasaules karš
Kategorija:Kaujas ar ASV piedalīšanos
Kategorija:Kaujas ar Vācijas piedalīšanos
Kategorija:1944. gads
Kategorija:Aplenkumi